text: To lastbiler kørte sammen og skabte kø på motorvejen
  29 maj 2017 kl. 09.33
  Mandag formiddag forulykkede to lastbiler på E45 Sønderjyske Motorvej nord for Øster Løgum.
  Syd- og Sønderjyllands Politi fik midt på formiddagen anmeldelse om, at to lastbiler var kørt sammen på E45 Sønderjyske Motorvej i sydgående retning omkring en kilometer nord for Øster Løgum.
  Den ene af lastbilerne væltede gennem autoværnet og landede på siden.
  Local Eyes var på stedet. Se mere på localeyes.dk.
  Nødsporet og det inderste spor blev spærret, mens oprydningsarbejdet stod på. Det skabte kø på strækningen, da kun det yderste spor var farbart.
  Der er kun sket lettere personskader ved uheldet. Trafikken kører atter normalt på strækningen.
  Lastbil væltet på motorvejen. Vi klippede forruden ud så chauffør kunne komme ud. Der var en del kø på stedet. Kør forsigtigt derude. 🚨
  
  